31.10.2022
ET
Euroopa Liidu Teataja
L 282/77
GRUPP 4 PIIM JA PIIMATOOTED; LINNUMUNAD; NATURAALNE MESI; MUJAL NIMETAMATA LOOMSE PÄRITOLUGA TOIDUAINED Märkused 1.
Termin „piim“ tähistab täispiima, poolrasvast ja rasvata piima. 2.
Rubriigi 0403 tähenduses võib jogurt olla kontsentreeritud või maitsestatud ning sisaldada suhkru- või muu magusaine-, puuvilja-, pähkli-, kakao-, šokolaadi-, vürtsi-, kohvi- või kohviekstraktide, taime-, taimeosade, teravilja- või pagaritoodete lisandit, tingimusel et ühtki lisatud ainet ei kasutata selleks, et täielikult või osaliselt asendada mis tahes piima koostisosa, ning toode säilitab jogurti põhiomaduse.
3. Rubriigis 0405: a) termin „või“ tähistab naturaalset võid, vadakuvõid või taastatud võid (mage ja soolatud rõõsakoore- või hapukoorevõi, k.a konserveeritud või), mis on saadud üksnes piimast ja mille piimarasvasisaldus on vähemalt 80 %, kuid mitte üle 95 % massist, maksimaalne piima-rasvavaba kuivaine sisaldus 2 % massist ja maksimaalne veesisaldus 16 % massist.
Või ei sisalda lisaemulgaatoreid, kuid võib sisaldada naatriumkloriidi, toiduvärve, neutraliseeritud sooli ja kahjutute piimhappebakterite puhaskultuure; b) termin „piimarasvavõided“ tähistab määritavat vesi-õlis tüüpi emulsiooni, mis sisaldab toote ainsa rasvana piimarasva ja mille piimarasvasisaldus on vähemalt 39 %, kuid alla 80 % massist. 4.
Tooted, mis on saadud piimavadaku kontsentreerimise teel piima või piimarasvade lisamisega, klassifitseeritakse juustudena rubriiki 0406, kui nad vastavad järgmistele tingimustele: a) piimarasvasisaldus kuivaines on vähemalt 5 %; b) toodete kuivainesisaldus on vähemalt 70 %, kuid mitte üle 85 % massist, ning c) tooted on vormitud või vormitavad. 5.
Sellesse gruppi ei kuulu: a) inimtoiduks kõlbmatud elutud putukad (rubriik 0511); b) vadakust tooted, mis sisaldavad üle 95 % laktoosi, väljendatud veevaba laktoosina kuivaine kohta (rubriik 1702), c) piimast saadud tooted ühe või mitme loodusliku koostisosa (nt piimarasv) asendamisel mõne muu ainega (nt taimerasv) (rubriik 1901 või 2106); või d) albumiinid (k.a kontsentraadid kahest või enamast vadakuvalgust, mille kuivaine sisaldab vadakuvalku üle 80 % massist) (rubriik 3502) või globuliinid (rubriik 3504). 6.
Rubriigis 0410 tähistatakse terminiga „putukad“ värskeid, jahutatud, külmutatud, kuivatatud, suitsutatud, soolatud või soolvees söödavaid elutuid putukaid, tervena või osadena, ning inimtoiduks kõlblikest putukatest valmistatud pulbreid ja jahu.
Siia ei kuulu siiski söödavad elutud putukad, mis on muul viisil toiduks valmistatud või konserveeritud (tavaliselt IV jaotis).
Märkused alamrubriikide kohta 1.
Alamrubriigis 0404 10 tähistab termin „modifitseeritud vadak“ tooteid, mis koosnevad vadaku komponentidest, s.o vadak, millest on täielikult või osaliselt eemaldatud laktoos, valgud ja mineraalained, või vadak, millele on lisatud naturaalseid vadaku komponente, ja tooted, mis on saadud vadaku naturaalsete komponentide segamise teel.